ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๓/๒๕๕๐เรื่องหลักเกณฑ์ วิธีการและเงื่อนไขการขออนุญาตและการอนุญาตให้มีสำนักงานสาขาหรือย้ายสำนักงานแห่งใหญ่หรือสำนักงานสาขาหรือปิดสำนักงานสาขาสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่ผ่านเกณฑ์ที่กำหนด(QualifiedFutures Broker)[๑] โดยที่เป็นการสมควรให้มีหลักเกณฑ์วิธีการและเงื่อนไขการขออนุญาตและการอนุญาตมีสำนักงานสาขาหรือย้ายสำนักงานแห่งใหญ่หรือสำนักงานสาขา หรือปิดสำนักงานสาขาสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่ผ่านเกณฑ์ที่กำหนด (QualifiedFutures Broker) เพื่อให้เกิดความคล่องตัวสะดวกและมีความรวดเร็วยิ่งขึ้น (Fast Track)อาศัยอำนาจตามความในมาตรา ๗ (๑) และมาตรา ๓๓วรรคสองแห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้สำนักงานแห่งใหญ่ หมายความว่าสถานที่ทำการซึ่งนายหน้าซื้อขายล่วงหน้าได้รับความเห็นชอบจากสำนักงานว่าเป็นสำนักงานแห่งใหญ่สำนักงานสาขา หมายความว่าสถานที่ทำการของนายหน้าซื้อขายล่วงหน้าซึ่งแยกออกไปตั้งอยู่ต่างหากจากสำนักงานแห่งใหญ่อย่างชัดเจนเพื่อให้บริการรับคำสั่งและส่งคำสั่งซื้อขายล่วงหน้าและอาจรวมถึงให้บริการอื่นที่เกี่ยวกับการซื้อขายล่วงหน้าแก่ลูกค้าตามที่สำนักงานกำหนดสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๒ประกาศนี้ให้ใช้บังคับแก่นายหน้าซื้อขายล่วงหน้าที่มีคุณลักษณะดังต่อไปนี้(๑) ดำรงฐานะทางการเงินได้ไม่ต่ำกว่าเกณฑ์ตามที่คณะกรรมการกำกับการซื้อขายสินค้าเกษตรล่วงหน้าประกาศกำหนด(๒) มีการควบคุมภายใน (InternalControl) ตามที่สำนักงานเห็นว่าเหมาะสม(๓) ปฏิบัติตามระเบียบ ข้อบังคับ ประกาศ คำสั่งข้อกำหนดมติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าและสำนักงานอย่างสม่ำเสมอหรือเป็นนายหน้าซื้อขายล่วงหน้าที่สำนักงานไม่ได้ตั้งข้อสังเกตเกี่ยวกับการปฏิบัติตามระเบียบข้อบังคับ ประกาศ คำสั่ง ข้อกำหนด มติและหนังสือเวียนดังกล่าวอย่างมีนัยสำคัญข้อ ๓ให้นายหน้าซื้อขายล่วงหน้าตามข้อ ๒ที่ประสงค์จะมีหรือย้ายสำนักงานสาขา หรือย้ายสำนักงานแห่งใหญ่หรือปิดสำนักงานสาขายื่นคำขอมีหรือย้ายสำนักงานสาขาหรือย้ายสำนักงานแห่งใหญ่หรือปิดสำนักงานสาขาตามแบบที่สำนักงานกำหนดพร้อมเอกสารและหลักฐานประกอบคำขออนุญาต โดยยื่นต่อเลขาธิการ ณ สำนักงานข้อ ๔เมื่อได้รับอนุญาตจากเลขาธิการให้มีสำนักงานสาขาให้นายหน้าซื้อขายล่วงหน้าเปิดดำเนินการสำนักงานสาขาได้ข้อ ๕เมื่อได้รับอนุญาตจากเลขาธิการให้ย้ายสำนักงานสาขาหรือย้ายสำนักงานแห่งใหญ่หรือปิดสำนักงานสาขาให้นายหน้าซื้อขายล่วงหน้าย้ายสำนักงานสาขาหรือย้ายสำนักงานแห่งใหญ่หรือปิดสำนักงานสาขาได้โดยต้องดำเนินการดังต่อไปนี้ก่อนการย้ายสำนักงานสาขาหรือสำนักงานแห่งใหญ่หรือก่อนการปิดสำนักงานสาขาเป็นเวลาไม่น้อยกว่าเจ็ดวันหรือตามที่สำนักงานเห็นสมควร(๑) แจ้งวันย้ายสำนักงานสาขาหรือสำนักงานแห่งใหญ่หรือวันปิดสำนักงานสาขา ให้ลูกค้าทราบ(๒) ปิดประกาศไว้ในที่เปิดเผย ณที่ทำการแห่งเดิมของสำนักงานสาขาหรือสำนักงานแห่งใหญ่หรือที่ทำการของสำนักงานสาขาที่จะปิดทำการ(๓)ดำเนินการให้ลูกค้าได้รับบริการจากสำนักงานแห่งใหญ่หรือสำนักงานสาขาแห่งอื่นหรืออำนวยความสะดวกให้ลูกค้าได้รับบริการจากนายหน้าซื้อขายล่วงหน้าอื่นและหากลูกค้ามีความประสงค์ที่จะปิดบัญชีซื้อขายล่วงหน้าให้นายหน้าซื้อขายล่วงหน้าดำเนินการตามความประสงค์ของลูกค้าให้เสร็จสิ้นข้อ ๖ไม่ให้นำบทบัญญัติแห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๔๖ เรื่อง หลักเกณฑ์ วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีสำนักงานสาขาและการปฏิบัติหน้าที่ของสำนักงานสาขาลงวันที่ ๑ ตุลาคม พ.ศ. ๒๕๔๖และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๗ เรื่อง หลักเกณฑ์วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าย้ายสำนักงานแห่งใหญ่หรือสำนักงานสาขา ลงวันที่ ๙กุมภาพันธ์ พ.ศ. ๒๕๔๗ มาใช้บังคับแก่การดำเนินการใด ๆ ตามประกาศนี้ข้อ ๗ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๒๑ มิถุนายน พ.ศ. ๒๕๕๐เกริกไกรจีระแพทย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๑๔/๒ มิถุนายน ๒๕๕๒